CELEX: 62014TN0706
Language: el
Date: 2014-10-03 00:00:00
Title: Υπόθεση T-706/14: Προσφυγή-Αγωγή της 3ης Οκτωβρίου 2014 — Holistic Innovation Institute κατά REA

24.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 421/44
            
         Προσφυγή-Αγωγή της 3ης Οκτωβρίου 2014 — Holistic Innovation Institute κατά REA
   (Υπόθεση T-706/14)
   2014/C 421/62
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα-ενάγουσα: Holistic Innovation Institute, SLU (Μαδρίτη, Ισπανία) (εκπρόσωπος: R. Muñiz García, δικηγόρος)
   
      Καθού: Εκτελεστικός Οργανισμός Έρευνας (REA)
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλομένη απόφαση περί αποκλεισμού της προσφεύγουσας-ενάγουσας από τα σχέδια INACHUS και ZONeSEC·
            
         
               —
            
            
               να αποζημιωθεί η προσφεύγουσα-ενάγουσα και να υποχρεωθεί ο καθού στην πληρωμή του ποσού των 7 81  250 ευρώ, που αντιστοιχεί στα δύο σχέδια από τα οποία αυτή αποκλείστηκε, πλέον των νομίμων τόκων από την ημερομηνία που έπρεπε να καταβληθούν οι πληρωμές, και
            
         
               —
            
            
               να αποζημιωθεί η προσφεύγουσα-ενάγουσα και να καταδικαστεί ο καθού στην πληρωμή του ποσού που καθόρισε ο διορισθείς από το Γενικό Δικαστήριο πραγματογνώμων για τις πρόσθετες ζημιές που της προκάλεσε ο αποκλεισμός της από τα σχέδια.
            
         
      Λόγοι ακυρώσεως και κύρια επιχειρήματα
   
   Η παρούσα προσφυγή-αγωγή βάλλει κατά της αποφάσεως του Εκτελεστικού Οργανισμού Έρευνας της Ευρωπαϊκής Επιτροπής, της 24ης Ιουλίου 2014, παραπομπή εις ARES (2014) 2461 172, με την οποία συμφωνήθηκε ο τερματισμός των διαπραγματεύσεων και απορρίφθηκε η συμμετοχή της προσφεύγουσας-ενάγουσας στα ευρωπαϊκά σχέδια INACHUS (607552) και ZONeSEC (607292) που αφορούσε η πρόσκληση για την υποβολή προτάσεων FP7-SEC-2013-1, του εβδόμου Διαρθρωτικού Προγράμματος.
   Προς στήριξη της προσφυγής-αγωγής της, η προσφεύγουσα-ενάγουσα προέβαλε πέντε λόγους.
   
               1.
            
            
               Η απόφαση είναι προδήλως αβάσιμη, περιέχουσα μόνο μία φαινομενική αιτιολογία.
            
         
               2.
            
            
               Οι ανεξάρτητοι αξιολογητές αναφέρθηκαν ευνοϊκώς στη συμμετοχή της προσφεύγουσας-ενάγουσας εταιρίας στα σχέδια.
            
         
               3.
            
            
               Μετά τις αναφορές αυτές, ο καθού άλλαξε κριτήρια ως αντίποινα κατά του διοικητή της προσφεύγουσας-ενάγουσας, ο οποίος προηγουμένως είχε στραφεί κατά της Ευρωπαϊκής Επιτροπής λόγω προστριβής σχετικά με την εταιρία Rose Vsión S.L.
            
         
               4.
            
            
               Οι αντιπρόσωποι του καθού άσκησαν πίεση στους λοιπούς μετέχοντες στα σχέδια για να αποκλεισθεί η προσφεύγουσα-ενάγουσα πριν από τη λήψη της αποφάσεως, προσπαθώντας να αποφύγουν με τον τρόπο αυτό το να ληφθεί η προσβαλλομένη απόφαση.
            
         
               5.
            
            
               Η συμπεριφορά του καθού προκάλεσε στην προσφεύγουσα-ενάγουσα ζημιές και επιβλαβείς συνέπειες.